A. Názov kvalifikácie: somelier   

B. Číselné označenie (kód ISCO-08): 513

C. Povolanie, ktorého sa kvalifikácia týka: čašníci a barmani  

D. Kvalifikačný štandard – 5131 somelier
•	Táto kvalifikácia je popísaná vo forme kvalifikačného štandardu a hodnotiaceho štandardu. Kvalifikačný štandard sa skladá z vedomostí, zručností a schopností.
•	V tomto kvalifikačnom štandarde sú stanovené odborné vedomosti a odborné zručnosti, potrebné na výkon daného povolania. 
•	Všeobecné schopnosti sú neoddeliteľnou súčasťou každej kvalifikácie a úroveň ich nadobudnutia je popísaná a obsiahnutá v hodnotiacom štandarde.  
•	Odborné schopnosti definujú požiadavky potrebné  na výkon odbornej činnosti  v rámci každej kvalifikácie a úroveň ich nadobudnutia je popísaná a obsiahnutá v hodnotiacom štandarde
•	Predmetom akreditácie vzdelávacieho programu je iba vzdelávacia činnosť zameraná na získanie odborných vedomostí a odborných zručností jednotlivca.

Odporúčaný minimálny rozsah: 150 hodín 
z toho teória: 90 hodín
z toho prax: 60 hodín

Odborné vedomosti 
	Odborné zručnosti
	
SOMELIER vie/pozná:

Vinohradníctvo a vinárstvo:
- história a súčasnosť vinohradníctva a vinárstva vo svete,
- pestovanie viniča,
- odrody viniča hroznorodého / pôvod, oblasti pestovania, hospodársky význam /,
- technológia pestovania a spracovania hrozna a výroby vína,
- výroba bielych, ružových a červených vín,
- výroba a klasifikácia šumivých vín,
- výroba a klasifikácia tokajských vín,
- výroba a klasifikácia fortifikovaných vín,
- inovačné trendy vo  výrobe vína: karboxymacerácia, kryomacerácia, sur lie, barrique

História a súčasnosť vinohradníctva a vinárstva v Slovenskej republike: 
-	rozdelenie vín podľa Zákona o vinohradníctve a vinárstve SR,
-	členenie vinárskych produktov v Slovenskej republike,
-	prehľad odrôd viniča hroznorodého pestovaných v SR,
-	vinohradnícke oblasti SR,
-	prehľad vinohradníckej a vinárskej výroby v SR,
-	slovenské vína na trhu v Európskej únii, 
-	kategorizácia vín podľa zvyškových cukrov,
-	označovanie vín, náležitosti etikety

Choroby a chyby vína:
-	choroby a chyby vína – základné delenie, príčiny,
-	choroby vína spôsobené kvasinkami,
-	choroby vína spôsobené baktériami,
-	chyby vína, možnosti ich odstránenia a komunikácia voči konečnému spotrebiteľovi.
Senzorické hodnotenie vína:
-	analytické zloženie hroznového vína,
-	senzorické vlastností vína,
-	hodnotenie vína z pohľadu somelierstva / vhodná teplota podávania, spôsob servírovania, určovanie pôvodu, atď. /,
-	vinársky a someliersky slovník a slovník degustácie vína,
-	degustačné systémy pre hodnotenie kvality senzorických vlastností hroznového vína,
-	systematický prístup k degustovaniu a hodnoteniu vína,
-	senzorická skúška v laboratóriu.
Štatistiky trendy, legislatíva, vplyv EU v oblasti vína
Vinárske regióny sveta
-	v každej krajine: vinohradníctvo a vinárstvo, história a tradície, regióny a oblasti /apelácie/, legislatíva, základné členenie vinárskych produktov, označovanie vinárskych produktov, pestované odrody a ich význam, významní výrobcovia, význam z hľadiska svetového vinárstva a z pohľadu slovenského trhu, základný slovník pojmov / reserva, clos, spumante, cava, BIN..../
Krajiny:
-	stredná a východná Európa,
-	Nemecko a Rakúsko,
-	Francúzsko – Champagne, Bordeaux, Burgundsko, Alsasko, Loira, Rhôna
-	Taliansko, 
-	Španielsko a Portugalsko,
-	Nový svet – Severná Amerika, Južná Amerika, JAR, Austrália, Nový Zéland,
-	ostatný svet. 

Profesia someliera:
-	história a súčasnosť profesie someliera,
-	zostavovanie nápojového lístka – náležitosti, delenie a poradie,
-	zostavovanie vínneho lístka  - vínnej karty – náležitosti, delenie a poradie
-	vinotéka, denná enotéka.

Marketing vína:
-	nákup vína,
-	skladovanie vína,
-	cenotvorba,
-	psychológia predaja, klientela, komunikácia, manažment sťažností,
-	víno ako investícia.

Servis vína:
-	servis bielych vín – teória a prax,
-	servis ružových vín – teória a prax,
-	servis červených vín – teória a prax,
-	servis šumivých vín – teória a prax,
-	pomôcky, postup, teploty,
-	správny výber skla.

Snúbenie jedla a vína:
-	základné chute, ich definícia a vzájomná kombinácia – teória,
-	základné technológie prípravy jedál – teória,
-	chuťová analýza pokrmov,
-	chuťová analýza nápojov, 
-	teória a prax kombinatoriky snúbenia jedla a vína – základné princípy a praktické ukážky,
-	postupnosť pri kombinovaní ,
-	vplyv vonkajších aspektov na prejavy chutí.
 
Ušľachtilé nápoje:
- Pivo – história, charakteristika, výroba, čapovanie, sanitácia výčapných zariadení, skladovanie.
- Destiláty, liehoviny a ostatné alkoholické nápoje:
o	delenie a druhy,
o	pôvod, spôsoby výroby, 
o	technológia výroby,
o	členenie, označovanie,
o	význam v gastronómii a ich použitie,
o	náležitosti pri servírovaní.

Miešané nápoje:
– pomôcky, suroviny, rozdelenie, príprava – teória a prax

Káva:
- pestovanie, druhy, príprava - teória a prax

Čaj:
– pestovanie, druhy a príprava

Cigary:
 – pestovanie tabaku, rozdelenie, skladovanie a podávanie, význam v gastronómii, kombinácie s nápojmi

Voda:
 – rozdelenie a podávanie, význam v gastronómii

Etiketa:
- základné pravidlá spoločenského správania sa,
- spoločenské vystupovanie a komunikácia someliera – používanie cudzích jazykov, psychológia,
- prezentácia vína -  riadené a iné  degustácie, náležitosti pri prezentácii vína,
- somelierske súťaže a ich význam. 

HACCP:
- zásady bezpečnosti a ochrany zdravia pri práci,
- zásady osobnej a prevádzkovej hygieny, predpisy o HACCP,
- zásady protipožiarnych pravidiel.
	SOMELIER je zručný v oblasti:

 - komunikácie s konečným spotrebiteľom,
- marketingu vína a realizovania základných obchodno-podnikateľských aktivít,
 - tvorby nápojového lístka, vínnej karty,
- skladovania vína a ostatných nápojov,
- degustácie a praktického opisu vína s prihliadnutím na aspekty potrebné pre somelierstvo,
- výberu a odporúčania vín a ostatných nápojov, 
- servisu bielych, ružových, červených a šumivých vín,
- servírovania alkoholických a nealkoholických nápojov,
- servírovania kávy, čaju a ostatných teplých nápojov,
- výberu, odporúčania a servisu tabakových výrobkov,
- výberu vhodného inventáru pre servis jednotlivých nápojov,
- kombinatoriky pokrmov a nápojov,
- vykonávania základných spôsobov zmyslových skúšok akosti nápojov,
- preberania, skladovania a výdaje nápojov, spôsoby uplatňovania reklamácií
- uplatňovania estetiky práce,  prostredia a svojej osoby, 
- dodržiavania základných princípov a zásad pri práci / HACCP, BOZP.../.

	

E. HODNOTIACI ŠTANDARD

•	V procese uznávania výsledkov ďalšieho vzdelávania a overenia a hodnotenia odbornej spôsobilosti  v rámci tejto kvalifikácie môže každá fyzická osoba požiadať o vykonanie skúšky. Úroveň nadobudnutých všeobecných schopností je súčasťou hodnotiaceho štandardu (minimálna požiadavka úrovne ISCED 2C).
•	Skúšku bude tvoriť teoretická časť a praktická časť v závislosti od charakteru pracovnej činnosti, na ktorej výkon sa overuje dosiahnutá odborná spôsobilosť a ktorá je určená hodnotiacim štandardom. 
•	Pri zostavovaní učebného plánu vzdelávacieho programu sa sústreďte na to, aby absolvent akreditovaného vzdelávacieho programu vedel na skúške preukázať odborné vedomosti a odborné zručnosti na požadovanej úrovni všeobecných schopností zadefinovaných v hodnotiacom štandarde. 

Predmetom overenia a hodnotenia bude:

1.	teoretické vedomosti o výrobe a klasifikácii tichých, šumivých, tokajských a fortifikovaných vín.
2.	teoretické vedomosti o výrobe,  klasifikácii, vinohradníckych oblastiach, legislatíve, odrodách a výrobcoch vína v Slovenskej republike,
3.	teoretické vedomosti o výrobe, klasifikácii, apeláciách, legislatíve, odrodách a výrobcoch vo významných vinárskych regiónoch sveta, 
4.	označovanie vín a náležitosti etikety,
5.	vinársky a someliersky slovník,
6.	praktická senzorická skúška,
7.	systematický prístup k  degustovaniu a hodnoteniu vína,
8.	teoretické vedomosti o ušľachtilých nápojoch – pive, destilátoch, miešaných nápojoch, káve  a čaji,
9.	zostavenie nápojového lístka, vínneho lístka, vínnej karty, 
10.	zostavenie slávnostného menu – víno a jedlo,
11.	praktický servis vína (pravidlá servisu  tichého a šumivého vína, použitie vhodného inventára, správna teplota,  komunikácia s hosťom, dodržiavanie spoločenských zásad), organizácia práce,
12.	riešenie bežných a mimoriadnych situácií pri práci s hosťom, 
13.	správne podávanie  ostatných nápojov (podávanie piva, destilátov, miešaných nápojov, kávy, čaju a servisu cigár),
14.	praktická príprava kávy ( technologický postup, vhodnosť surovín a ich množstvo) a spôsob ich servírovania,
15.	praktická príprava jednoduchých druhov miešaných nápojov (charakteristika a technika ich prípravy, voľba surovín),
16.	etiketa - základné pravidlá spoločenského správania sa.